Tolong jelaskan mengenai Penerangan dari Kebudayaan Wankarani dalam bahasa melayu

Kampung-kampung Wankarani biasanya terdiri dari lima belas hingga lima ratus buah rumah. Selama berabad-abad, batu bata dan sampah telah mencipta timbunan kecil, di mana rumah-rumah baru dibangun. Mereka yang meninggal dikebumi di bawah lantai pondok. Rumah-rumah Wankarani adalah pondok-pondok kecil, berbentuk bulat diperbuat dari tanah dan jerami dicat merah pada bahagian luar dan kuning pada bahagian dalam. Beberapa kampung mempunyai jumalah sehingga 4000 penduduk, tapi kebanyakan dari kampung-kampung dihuni kurang dari seratus orang. Tapak berdekatan kampung Chuquiña telah dianggap sebagai salah satu yang terbesar di antara kampung-kampung Wankarani. Beberapa timbunan meningkat sampai mencapai ketinggian  dan ini menunjukkan bahawa kehidupan di desa hanya berubah sedikit pada ketika itu, kerana masyarakat Wankarani tidak maju mengepalai sesuatu kumpulan kaum atau suatu negeri kecil, walaupun membentuk komuniti perkampungan yang bebas. Kebiasaan menempatkan kampung di kaki bukit-bukit, ketiadaan tembok dinding dan kewujudan peninggalan minima peralatan senjata menunjukkan bahawa Wankarani adalah sebuah masyarakat yang aman.

Ekonomi Wakarani didasarkan atas penggembalaan llamas dan alpaka, penanaman kentang, quinoa dan qañiwa. Iklim yang teruk dan hujan yang berada pada kadar rendah bererti bahwa ekonomi Wakarani tetap berada pada tahap pertanian asli dan perdagangan wilayah secara kecil-kecilan. Teknik peleburan tembaga telah diketahui oleh Wankarani dan puing-puing peleburan telah ditemui. Tukang-tukang pahat juga berkebolehan membuat ukiran-ukiran kepala llamas dan alpaka dengan mengunakan batu. Tembikar Wakarani adalah tidak berhias dan ini menyulitkan pemahaman gaya secara visual dalam budaya ini.

Walaupun berada di luar pengaruh langsung budaya Chavin awal, namun Wankarani telah dipengaruhi oleh beberapa tradisi agamanya.

Budaya Wankarani berakhir apabila ia diserap masuk ke dalam Empayar Tiwanaku yang sedang bertumbuh dan berkembang pada zaman seterusnya.